Verðlaunaafhending . Margrét Friðriksdóttir , fulltrúi í stjórn verðlaunasjóðs , Gunnar Stefánsson , stjórnandi verkefnisins Menntun í ferðatösku , Bernhard Jóhannesson og Kristinn H. Þorsteinsson , fulltrúar Skógræktarfélags Kópavogs , Anna Stefánsdóttir , umdæmisstjóri Rótarý og Jón B. Guðnason , formaður Verðlauna - og styrktarsjóðs Rótarý á Íslandi . Á umdæmisþingi Rótarý , sem haldið var í Kópavogi sl. laugardag , voru veittar viðurkenningar og styrkir úr verðlauna - og styrktarsjóði hreyfingarinnar . Árlega eru veittir styrkir til aðila á félagssvæði þess rótarýklúbbs , sem heldur umdæmisþingið og var það Rótarýklúbburinn Borgir Kópavogi í ár . Ákvörðun sjóðsstjórnar var að veita tvenn 500.000 kr. verðlaun að þessu sinni fyrir framúrskarandi og nýstárlegt framtak á sviði mennta og vísinda . Jón B. Guðnason , formaður sjóðsstjórnar , kynnti verðlaunahafana . Menntun í ferðatösku , er verkefni sem Gunnar Stefánsson , prófessor , hefur hefur stjórnað . Tutor-web er ókeypis netkennslukerfi í stærðfræði og tölfræði sem hann hefur þróað og kynnt í háskólum í Kenía . Þá átti Gunnar frumkvæði að stofnun styrktarfélagsins Broskarlar , sem safnar fé til kaupa á spjaldtölvum og tölvuþjónum fyrir nemendur í fátækum héruðum Afríku . Fræðslusetrið í Guðmundarlundi á vegum Skógræktarfélag Kópavogs , hlaut einnig verðlaun Rótarý . Í tilefni af 50 ára afmæli félagsins tók það í notkun Fræðslusetrið í Guðmundarlundi í Kópavogi , sem vígt var 30. ágúst sl . Fræðslusetrið verður meðal annars nýtt af leik - og grunnskólum í Kópavogi en stefnt er að því að í Guðmundarlundi verði boðið upp á fyrsta flokks aðstöðu til útikennslu þar sem lögð verður sérstök áhersla á náttúrulæsi , umhverfis - og náttúruvernd og áhrif loftlagsbreytinga á umhverfið .